વાત એમ છે કે વિન્ડોઝ એક્સપી અને તે પછીની વિન્ડોઝ સિસ્ટમ ધરાવતા બધા કોમ્પ્યુટરમાં ગુજરાતી ભાષામાં લખાણ ટાઈપ કરવા માટે એક ઈન-બિલ્ટ ગુજરાતી કી-બોર્ડ આવે છે. પણ માઈક્રોસોફ્ટના તે ઈન-બિલ્ટ કી-બોર્ડમાં અમુક ફેરફાર કરવાની જરૂર છે એવું લાગવાથી માવજીભાઈએ તેના લે-આઉટમાં યોગ્ય સુધારા-વધારા કર્યા છે અને પોતાના ઉપયોગ માટે મજાનું નવું ગુજરાતી કી-બોર્ડ બનાવ્યું છે. વિન્ડોઝ એક્સપી અને વિસ્ટા તથા વિન્ડોઝ-૭ તમામમાં તે વાપરી જોયું છે અને તમામમાં તે સરસ ચાલે છે. માવજીભાઈએ પોતાના કી-બોર્ડનું નામ રાખ્યું છે ‘રમેશ’ કી-બોર્ડ કેમ કે માવજીભાઈ રમેશ પારેખની કવિતા પર ફીદા છે !